**1.3.Мектепке дейінгі балалардың экологиялық мәдениетін құру моделі**

 Мектеп жасына дейінгі балаларға экологиялық тәрбие берудің заманауи бағдарламалары С.Н. Николаеваның «Жас эколог», Н.А.Рыжованың «Табиғат - біздің үйіміз», Ө.Ақылбекұлының «Экологиялық әліппе» тақырыбындағы әдістемелік-бағдарламаларын негізге ала отырып балалардың экологиялық мәдениетін құру моделі үшін жұмыстандым. Бұл бағдарламалар арқылы мектепке дейінгі балалардың экологиялық мәдениетін құру моделіне жол аштым.

Экологиялық тәрбие мен мәдениетті қалыптастыру бойынша педагогтармен мынандай жұмыс түрлерін жүргіздім: «Мектеп жасына дейінгі балаларға экологиялық білім мен мәдениетті қалыптастыруда тәрбиешінің рөлі» әдістемелік кеңес, «Бұл ғажайып әлемнің сиқырлы үні», «Мен Табиғат-Ананың жанашырымын» психологиялық жаттығулары, «Экологтар шайқасы» іскерлік ойын, «Отбасылық сенбіліктің маңыздылығы» дөңгелек үстел, «Экологиялық ертегілер арқылы мектеп жасына дейінгі балалардың экологиялық мәдениетін қалыптастыру» тақырыбында шебер сыныбын ұйымдастырдым.

 Мен ойын әрекеті арқылы балалардың экологиялық мәдениетін арттырамын. Баланы дамыту мен тәрбиелеуде «ойын» үлкен рөл атқаратындықтан, ойын - әрекеттің ең маңызды түрі. Бұл мектеп жасына дейінгі баланың тұлғасын, оның адамгершілік және ерікті қасиеттерін қалыптастырудың тиімді құралы, әлемге әсер ету қажеттілігі ойында жүзеге асырылады. Бұл оның психикасында елеулі өзгерістер тудырады. Еліміздегі ең атақты ұстаз А.С. Макаренко балалар ойынының рөлін былайша сипаттады: «Ойынның бала өмірінде маңызы зор, ересек адамның әрекеті, еңбегі, қызметі қандай болса, оның мәні де бірдей. Бала қандай ойында болса, көп жағдайда ол жұмыста болады. Сондықтан болашақ қайраткердің тәрбиесі ең алдымен ойында жүзеге асады». Мен ойын әрекетіне үлкен көңіл бөлемін, өйткені ол адамның жеке басын дамытуда бірқатар маңызды қызметтерді атқарады.

 Ойын балалардың дербес әрекеті ретінде баланы тәрбиелеу мен оқыту барысында қалыптасады, адамның іс-әрекет тәжірибесін дамытуға ықпал етеді. Ойын балалар өмірін ұйымдастырудың бір түрі ретінде баланың психикасын, оның жеке тұлғасын қалыптастыруға қызмет ететіндігімен маңызды.Баланың ойын әрекеті әрқашан жалпыланады, өйткені жеке қарым-қатынас ретінде мотив қандай да бір нақты құбылыстың көрінісі емес, әрекеттің өзі болып табылады. Сондықтанда мен мектепке дейінгі балалардың экологиялық мәдениетін құру моделінің жүзеге асыруда басты ролді ойын атқарады деп айта аламын.

Менің тиімді жұмыс істеу жолдарымның бірі - жұмыстың әртүрлі формалары мен әдістерін қолдану:

-экологиялық қызмет;

- экологиялық экскурсиялар;

- мейірімділік сабақтары;

- экологиялық үйірмелер;

- еңбек десанты;

- жинау (Коллекционирование);

- экологиялық мерекелер;

- экологиялық ойындар

- экологиялық ертегілер;

- экологиялық сайыстар;

-КТК, аукцион, марафон және т.б.

- экологиялық шаралар;

- Жағдаяттарды талқылау және ойнау;

Балаларға экологиялық білім беруде қолданған әдіс-тәсілдерім:

* бақылау әдісі,
* тәжірибелер мен эксперименттік зерттеу;
* проблемалық жағдайлар немесе эксперименттер жүргізу («жаңа білімді ашуға» мүмкіндік беру);
* ауызша әдістер (әңгіме, проблемалық сұрақтар, әңгімелер - сипаттама және т.б.);
* табиғаттағы практикалық іс-әрекеттер (табиғаттағы еңбек, қоршаған ортаны қорғау әрекеттері, табиғатты көрсететін бейнелік іс-шаралар);
* ойын әдістері және ойнау;
* практикалық жұмыс және іздеу қызметі;
* сайыстар;
* жобалау әдісі.

Балалардың экологиялық тәрбиесі алуан түрлі ықпал ету құралдарының көмегі арқылы іске асырылды:

- саяхат және т.б. өткізілу түріндегі ұйымдастырылған оқу қызметі;

- мұражайларға бару;

- мақсатты серуендеу;

- телебағдарламалар, бейнефильмдер қарау;

- табиғат туралы көркем әдебиеттер оқу ;

- суреттерді, фотосуреттерді, иллюстрацияларды тамашалау;

- музыка тыңдау;

- дидактикалық ойындар, мақал-мәтелдермен танысу;

-экологиялық жобаларға, шараларға қатысу.

Балалардың экологиялық мәдениетін тәрбиелеуде педагогтың да білікті жан болуы шарт.

 Балабақшаның балаларға экологиялық білім мен тәрбие беру бағыты:

* Балаларды туған табиғатқа деген сүйіспеншілікке тәрбиелеп, оның әсемдігін терең сезінуге, өсімдіктер мен жануарлар дүниесін қамқорлыққа алуға тәрбиелеу;
* Балабақшада табиғат жөнінде қарапайым білім беріп, осының негізінде тірі және өлі табиғаттағы құбылыстар жөнінде нақты жалпылама түсініктерді қалыптастыру.

 Менің міндетім – жанашыр, мейірімді балаларды тәрбиелеу, оларды барлық тіршілік иелеріне экологиялық сауаттылықпен қарауға үйрету. Ойын әрекеті арқылы балалар әртүрлі білімді қабылдап, меңгереді деп ойлаймын. Ойын қоршаған табиғи ортаға деген оң көзқарасты тәрбиелеуге ықпал етеді, балалар жанашырлық танытады, көмекке мұқтаж адамдардың барлығына көмектеседі, өсімдіктер мен жануарлар әлеміне қамқорлық жасайды, табиғаттың әсемдігін қабылдайды, қоршаған ортаны сақтауға және қорғауға үйренеді.

***Экологиялық ойындарды бірнеше түрге бөлуге болады:***

1. Рөлдік экологиялық ойындар (шығармашылық ойындар, рөлдік ойын).

2. Экологиялық ойындарға еліктеу (имитация).

3. Жарыс экологиялық ойындар.

4. Ойын – саяхат.

5. Дидактикалық ойындар.

6. Табиғи материалды қолданған ойындар.

 Мен өз жұмысымда бірнеше блоктардан тұратын ойындардың тұтас жүйесін жүргіземін:

1. Қоршаған дүние объектілерін танып білуге ​​және жіктеуге, оның барлық құрамдас бөліктерінің бірлігін, оның даму заңдылықтарын түсінуге арналған ойындар: «Табиғат әлемі әртүрлі болуы мүмкін», «Бір сөзбен ата», «Не ортақ?», «Ненің бөлігі?», «Балық - құстар - жануарлар», «Тізбек».

2. Сенсорлық қабылдауды дамытуға арналған ойындар (анализаторлар жұмысы): «Дыбыстар әлемі», «Біздің көмекшілер», «Иіс арқылы тану», «Сиқырлы дыбыстар», «Қандай көкөніс жедің?».

3. Экологиялық өзіндік сананың негіздерін қалыптастыруға ықпал ететін ойындар: «Жақсы – жаман», «Біреу – жақсы, көп – жаман», «Егер... не болады?», «Қоршаған ортаны қорғаңдар!» тағыда басқа.

4. Іздеу өрісін мақсатты түрде тарылту арқылы жағдаяттарды талдау дағдысын дамытуға арналған ойындар («Иә – жоқ» ойыны).

 Ойындарды ұйымдастырған кезде мен балалардың белсенді әрекетінің әртүрлі түрлеріне жүйелі көзқарасты қолданамын: зерттеушілік, өнімді, театрлық, моторлы, музыкалық. Мен әртүрлі әдістер мен тәсілдерді қолданамын.

 Мен барлық балаларды, әсіресе белсенді емес балаларды, мәселелерді белсенді шешуге ынталандырамын, оларды практикалық материалды жасауға тартамын. Балалардың жас ерекшеліктерін ескере отырып барлық іс шаралар жүргізілді. Қызықты тәжірибелерге қатысуда балалардың өз жұмысының қорытындысын көруге деген ынта пайда болады. Оларды ауа мен судың қасиеттерімен таныстыруда түрлі ойындар мен тәжірибелер жасалады. Мысалы: «Су- тіршілік көзі» «Өсімдіктердің өсу кезеңдері» «Құмның қасиеті және ерекшелігі», «Пияздың құрамын зерттеу». Ұйымдастырылған оқу қызметтерінде, мақсатты серуендер мен саяхаттарда ойындарды қолдану көп жетістіктерге жеткізді. Ойын тәрбиешілер мен мектеп жасына дейінгі балалардың оқу әрекетінің өзара байланысты технологиясы десек те болады. Экологиялық дамытудың түпкі мақсаты оның сапалы болуы.

Мектепке дейінгі балалардың экологиялық мәдениетін құру моделін жасақтау барасында «Терезе алдындағы бау-бақша» қысқа мерзімінді жоба ұйымдастырдым. «Бөбекжайымда өсіп тұрған жасыл достарым» тақырыбымда экологиялық соқпақ, табиғатқа жол бағыты бойынша «Мен тазалықты сүйемін» атты ойын алаңында балалармен сенбілік оздырсам, топтағы табиғат бұрышында «Табиғат әсемдікті сүйеді» тақырыбында безендіру жұмысы жүргізілді. күн сайын балалармен серуеннен келген соң «Табиғат күнтізбесін модельдеу» айдарымен күнтізбе альбомын толтырамыз. «Мен қоқыс шашпаймын», «Мен табиғатты қорғаушымын», «Қыстап қалған достарымызды тамақтандырайық», «Бау-бақша бағымыз, суарар әніміз» атты экологиялық акциялар және «Жас экологтың лаборатория» атты эксперименттік зерттеу жұмыстары ұйымдастырылып, тәжрибелер жасалды. Сонымен қатар, жыл мезгілдерінің аусымына қарай, ата-аналардың көмегімен отбасылық экскурцияларға бару жүзеге асырылды.

 Балабақшаның ата-аналарға экологиялық білім мен тәрбие беру бағыты: Ата-аналарға экологиялық бағытта білім мен тәрбие бере отырып, балабақшамен тығыз байланыста болуға баулу. Ата-аналарға экологиялық білім мен тәрбие беру барысында табиғат пен экожүйенің даму заңдылықтарын ұғындыра білумен қатар экологиялық саналы тәрбие беруді жоспарладым.

 Жасыратыны жоқ, ата-аналарға экологиялық тәрбие беру балаларға қарағанда әлдеқайда қиын. Дегенмен, бұл мәселемен айналысу керек, өйткені біз ата-ананың қолдауынсыз жасай алмаймыз. Мен ата-аналарыммен бірге достық және серіктестік қарым-қатынаста болдым. Мұндай өзара әрекеттестік ата-аналарға балабақшадағы балалардың іс-әрекетін білуге, балалардың табиғатқа деген қызығушылығын сақтауға мүмкіндік береді; олардың экологиялық сауатты әрекеттерін ынталандыру және, әрине, барлық жағынан үлгі болу.

 Экологиялық білім беруде ата-аналардың педагогикалық құзыреттілігін арттыру мақсатында «Бала және табиғат» кездесулері мен «Баламен серуендеу», «Табиғаттағы мінез-құлық әліппесі» кеңестерін жүйелі түрде өткіздім. Ата-аналар бұрышына, стендтерге және экологиялық постерлерге сәйкес материалды дайындадым. Ата-аналар бұрыштардағы ақпаратқа үлкен қызығушылық танытады. Ата-аналарға көмектесу үшін «Экологиялық стенд» құрастырамын, онда тақырыпқа байланысты мақалалар, тақпақтар, жұмбақтар, белгілер, оқуға және үйде балалармен ойнауға арналған экологиялық ойындарды орналастырамын.

 Ата-аналарға үйде баламен бірге жұмбақтар, викториналар, экологиялық ойындарды дамыта беруді ұсынамын. Ата-аналарды практикалық материалды дайындауға тартамын, экологиялық білім беру бойынша ата-аналар арасында сауалнама жүргіземін.

 Ата-аналар табиғатты қорғау іс-шараларына белсенді қатысады (бөбекжайды абаттандыру, «Құстар асханасы» акциясы). Қолөнер, әдістемелік және көркем әдебиет көрмелерін ұйымдастырамын.

 Ата-аналардың қатысуымен тақырып бойынша сурет байқауын өткіземін. Тәрбиеленушілерімнің ата-аналары жарыстарға белсенді қатысады, мысалы: «Жасыл планета», «Менің сүйікті жануарым», «Күзгі палитра». Ата-аналарға көру керек телебағдарламаларды, балаға не оқу керектігін, баламен қайда баруға болатынын (цирк, хайуанаттар бағы, көрме залындағы көрме немесе тарихи-өлкетану мұражайы, қандай ойындарды үйде ұйымдастыруға болады) ұсынамын. Ата-аналармен бірлесіп «Табиғат бұрышына» экологиялық альбомдар жасақталды. Балабақшаның балаларға экологиялық сапалы білім беруге арнайы жасалған жағдаяттар: Апталықтар (акциялар, көрмелер) «Жас эколог» ұранымен серуенде қоршаған ортаны бақылау жұмысы әркез жүзеге асырылып, ата-анамен «Отбасылық сұхбат» жүргізіп кері байланыс жұмысы жүргізіліп отырады. «Балабақша тынысы» қабырғасында бала дамуына қатысты бөбекжай қабырғасында оздырылып жатырған шаралармен бөлісіп отырамын. Океанариум бұрышы, Аққу айдыны бұрышы, Джунгли бұрышы, Құм терапиясының құралдары арқылы әртүрлі ойындар тақырыпқа сәйкес ұйымдастырылып, ата-аналармен акция, жобалық жұмыстар жүргізілді.

Балалар ата-аналарымен бірге «Мен қоқыс шашпаймын», «Мен табиғатты қорғаушымын», «Қыстап қалған достарымызды тамақтандырайық», «Бау-бақша бағымыз, суарар әніміз» атты экологиялық акцияларға қатысып, отбасылық белсенділіктерін танытты. Балабақша ішілік семинарда «Ата-анамен бала арасындағы танымдық зерттеу» дөңгелек үстел ұйымдастырылды, балалар отбасында тәжірибе жұмыстарын айтып берді. Балаларды тәрбиелеудегі ата-аналармен, тәрбиешілермен бірлесіп жасаған жұмыстар балалардың бойында дұрыс мінез-құлық қалыптасуын қамтамасыз етті, дағдыларды, білімдерді, іскерліктерді меңгеру үрдісін тездетті. Мұндай бірліктің негізі ата-аналардың педагогикалық білімділігі, олардың мектепке дейінгі ұйым жұмысымен хабардар болып табылды. “Баланың экологиялық мәдениеттілігі”, “Отбасындағы бала тәрбиесі” т.б кеңестер дайындадым. Ата-аналарға арналған кештер: “Кітап бала өмірінде”, “Бала және табиғат”, “Әкелер мектебі” және т.б. өте қызықты өткізіп, нәтежеде бала тәрбиесіне үлкен көмегін тигізеді.
 Дәл біздер, яғни ересектер, балаларды жан-жақты дамытуымыз керек: олардың ой-өрісін кеңейту, табиғат құбылыстарын бірінен соң бірін ашу - олардың ерекшелігін, өзара байланысын көрсету, балалардың назарын табиғаттың сұлулығына аудару, өсімдіктердің пішіндері мен түстерінің алуан түрлілігін, талғампаздығын атап өту керек. Гүл шоғырлары, жануарлардың қимыл-қозғалысының ептілігі мен әсемдігі, күннің батуы мен биік циркус бұлттары, барлық маусымда әдемі пейзаждар. Мысыққа, итке, құсқа күтім жасау бойынша мүмкін болатын нұсқаулар бере отырып, белгілі бір өсімдіктерді өсіру бойынша балаларды бірлескен іс-әрекетке тарту. Осылайша, бала бойында сезімталдық, басқа өмірді, оның өзіндік құндылығын түсіну қабілетін дамытамыз, баланы жанашырлыққа, тәжірибеге шақырамыз, істермен көмектесуге дайынбыз.